# Bereck

### A Wikipédiából, a szabad lexikonból.

Bereck (románul Bretcu, németül Bretz, latinul Augustia): falu a mai Romániában Kovászna megyében. Községközpont, Kézdimartonos és Ojtoztelep tartozik hozzá.

## [szerkesztés] Fekvése

Kézdivásárhelytől 13 km-re északkeletre az Ojtozi-szoros erdélyi kijáratának kapujában a Berecki-patak mellett fekszik.

## [szerkesztés] Nevének eredete

Neve személynévi eredetű, előzmény a szláv Brcko személynév, amely a latin Brictius személynévből származik.

## [szerkesztés] Története

Területe már a legrégibb idők, a szórványleletek szerint legalább a csiszolt kőkorszak óta lakott. Kőcsákányok, újkőkori gömbfejű kalapács került itt elő, a későbbi korokból pedig egy híressé vált bronzlelet lándzsákkal és baltával. A Farkasvárnak nevezett helyen őskori település nyomait tárták fel.

Az Ojtozi-szoros bejárata előtt láthatók Veneturné várának maradványai. A székelyek hagyománya szerint várat IV. Béla uralkodása alatt a székely Benetur építette, innen a neve. A romokhoz legendák kötődnek. Valójában a Római Birodalom limesét őrző katonai tábornak épült Augustia néven 117 és 138 között, [[Hadrianus[[ császár idejében. 1241-ben a tatárok pusztították el.

A Tekeres és a Leánypatak közti hegyormon állt Leányvár, mely a római erőd egyik őrtornya lehetett.

A falut 1332-ben ’’Beze’’ néven említik. A település fejlődésére kedvezően hatott földrajzi fekvése. 1426-ban Zsigmond mezővárossá emelte. 1910-ben 3275 lakosa volt, ebből 2087 magyar, 1186 román, 2 német. A trianoni békeszerződésig Háromszék vármegye Kézdi járásához tartozott. 1992-ben 2840 lakosából 2091 magyar, 747 román volt.

## [szerkesztés] Látnivalók

- Eredeti formájukban felújított 19. századi parasztházak.
- Veneturné várának maradványai az Ojtozi-szoros bejáratánál.
- Régi gótikus temploma 1569-ben épülhetett fából, tornya 1764-ben épült.
- A mai római katolikus templomot 1803 és 1810 között építették, tornyát 1818-ban fejezték be. 1977-ben földrengés rongálta meg, 1993-ban megújították. 1569-ben épült elődjét 1802-ben egy nagy földrengés rongálta használhatatlan állapotúvá. Megmaradt 1775-ben készült, ma már műkincsnek számító harangaj, a következő latin nyelvű felirattal: „A halottakat elsiratom, a villámokat megtöröm, a szeleket szétoszlatom, ünnepkor a lelkeket házamba hívom. Öntetett Szent Miklós püspök a berecki eklézsia védőszentjének tiszteletére 1775.” E harangot nem öntötték ágyúvá 1848–1849-ben, egy másik berecki harangot azonban igen. A templom szentélye mögött állították fel 1992-ben Gábor Áron szobrát.
- Ortodox temploma 1783 és 1787 között épült.
- A polgármesteri hivatal közelében található a ház, ahol 1849. július 25-én Bem apó találkozott Petőfi Sándorral.
- A falutól 2 km-re a cserépgyár közelében a Körültáj-hegyen 1899-ben 3 m magas emlékoszlopot állítottak Erzsébet királyné tiszteletére.

## [szerkesztés] Híres emberek

- Itt született Gábor Áron 48-as szabadsághős 1814. november 21-én, a szülőháza helyén álló házat emléktábla jelöli, 1992-ben felavatott szobra a római katolikus templom közelében áll.
- Temetőjében nyugszik Gábor Áron öccse Imre, aki polgármester és országgyűlési képviselő volt.

## [szerkesztés] Testvérvárosa

- Tótkomlós, Magyarország (1995)

A lap eredeti címe "http://hu.wikipedia.org../../../b/e/r/Bereck.html"

Kategória: Kovászna megye települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Română